Улын Сыръезь

Улын Сыръезь (Кечгурт) — Удмуртиысь Алнаш ёросысь гурт, Писэйгурт муниципал кылдытэтэ пыре. Алнаш черкогуртлэсь 13 иськемын интыяське, 73 иськемын Ижевсклэсь. Ӵожи шурлэн бур ярдураз сылэ. 2008-тӥ арын 1-тӥ толшорлы даннойёсъя, отын улӥсьёслэн лыдзы — 495 мурт. Гуртын вань шор ёзо школаез. 2008-тӥ арлы даннойёсъя, отын 150 дышетскисез. Историез 1859-тӥ арын ортчытэм дасэтӥ ревизилэн йылпумъянъёсызъя, Ватка губерниысь Елабуга уездысь Сирьез Нижний гуртын 57 юртъерын 173 пиос (воргоронъёс) но 138 нылъёс (кышномуртъёс) лыдъяськизы, 2 вукоос ужазы. 1861-тӥ арын Бадӟым Кибъя черкогуртын Покров черк усьтӥзы, выль приходэ кӧня ке гуртъёс сётэмын вал, соос пӧлы пыриз Улын Cыръезь гурт но. 1921-тӥ арын, Вотяк автономи область кылдэм бере, гурт Можга уездэ выжтэмын вал. 1924-тӥ арын, сельсоветъёсты бадӟыматон вакытэ, со пыриз Бадӟым Кибъя волостьысь Писэйгурт сельсоветэ. 1929-тӥ арын уездъёсыз но волостьёсыз быдтӥзы, гурт Алнаш ёросэ пыриз. 1930-тӥ арын Улын Сыръезьын «Батыр» сельхозартель усьтӥськиз. 1937-тӥ арын Пычас ёрос кылдӥз, Писэйгурт сельсоветэз отчы сётӥзы. 1949-тӥ арын гуртэз выжтӥзы Ивановской сельсоветэ, нош 1954-тӥ арын, со сельсовет бырем бере, гурт берытскиз Писэйгурт сельсоветэ. 1951-тӥ арын сельхозартельёсты бадӟыматӥзы, соин матысь гуртъёсысь колхозъёс огазеямын вал, нимзы луиз «[ имени Ильича]». 1956-тӥ арын Пычас ёрос быдтэмын вал, Писэйгурт сельсовет берытскиз Алнаш ёросэ. 2004-тӥ арын 16-тӥ ноябре Писэйгурт сельсовет луиз Писэйгурт муниципал кылдытэт. Гуртлэн данъяськымон адямиосыз Петр Нестерович Сыропятов Примечаниос